શાહે જણાવ્યું હતું કે, એપ્રિલ સુધીમાં ચીન દ્વારા મરચાંની ખરીદીમાં વધારો થવાની અપેક્ષા છે જેના કારણે ભાવમાં વધારે સુધારો આવી શકે. અન્ય એક અગ્રણી નિકાસકાર સિદ્ધાર્થ કોર્પોરેશન ખાતે એક્સ્પોર્ટ મેનેજર આશિષ નાઇકે જણાવ્યું હતું કે, આ વર્ષે વિક્રમ નિકાસ થશે. ફક્ત પાછલા બે મહિના દરમિયાન સહેજ ઘટાડો નોંધાયો હતો. આ વર્ષે એક્સ્પોર્ટ શિપમેન્ટ પાંચ લાખ ટનને પાર કરે તેવી અપેક્ષા છે.